Tesla tilbagekalder 14.000 Model S

Tesla er blevet nødt til at tilbagekalde 14.000 biler af typen Model S, fordi de er udstyret med en defekt airbag, der kan udløse sig selv til stor fare for både chauffør og passagerer. Det skriver firmaet i en officiel udtalelse. Heldigvis for os danskere er det kun biler, der er solgt i Kina, der er ramt af problemet.

Ifølge udtalelsen vil Tesla ombytte de farlige airbags med nye modeller. Tilbagekaldelsen af de implicerede Model S vil gå i gang den 10. april.

“Sikkerheden hos vores kunder er afgørende, og vi laver den tilbagekaldelse, selvom der ikke har været nogle ulykker med airbags i Teslas køretøjer,” skriver Tesla blandt andet.

Toyota og Ford også ramt

De defekte airbags er fremstillet af det kinesiske firma Takata, der også har leveret airbags til Ford og Toyota. Ialt er omkring 37 millioner biler ramt af fejlen. Takata selv lukkede ned i 2017.

Tesla går en svær tid igennem i øjeblikket. Selskabet kæmper med både milliardgæld, faldende aktiekurser og fyringer af voldsomme 3.000 medarbejdere.

Herhjemme er Falck gået i gang med at teste Tesla som fremtidig lægebil.

Tesla tilbagekalder 14.000 Model S